钦定古今图书集成/明伦汇编/闺媛典/第270卷 > 皇清三 > 史相士妻李氏
## 钦定古今图书集成/明伦汇编/闺媛典/第270卷 > 皇清三 > 史相士妻李氏

按《开州志》：“李氏，史相士妻，有贤声。明崇祯十三年，舅姑相继亡，贫勿能葬。至十五年冬，相士如滑死于兵，氏闻号奔死所，抱尸而归，时年三十七，无子。值寇起，氏守三柩，宁死不离。顺治癸巳春，葬三丧。已又改葬其父母于先茔。里人欲闻于官，请旌，氏亟令止之，遂寝。”